CELEX: 32011R0221
Language: hu
Date: 2011-03-04 00:00:00
Title: A Bizottság 221/2011/EU rendelete ( 2011. március 4. ) az Aspergillus oryzae (DSM 14223) által termelt 6-fitáz (EC 3.1.3.26) lazacféléknek szánt takarmányadalékként történő felhasználásának engedélyezéséről (az engedély jogosultja: DSM Nutritional Products Ltd, képviselő: a DSM Nutritional products Sp. Z.o.o.)  EGT-vonatkozású szöveg

5.3.2011   
            
            
               HU
            
            
               Az Európai Unió Hivatalos Lapja
            
            
               L 60/3
            
         A BIZOTTSÁG 221/2011/EU RENDELETE
   (2011. március 4.)
   az Aspergillus oryzae (DSM 14223) által termelt 6-fitáz (EC 3.1.3.26) lazacféléknek szánt takarmányadalékként történő felhasználásának engedélyezéséről (az engedély jogosultja: DSM Nutritional Products Ltd, képviselő: a DSM Nutritional products Sp. Z.o.o.)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               A Bizottsághoz az 1831/2003/EK rendelet 7. cikkének megfelelően kérelmet nyújtottak be az Aspergillus oryzae (DSM 14223) által termelt 6-fitáz (EC 3.1.3.26) enzimkészítmény engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az Aspergillus oryzae (DSM 14223) által termelt, az „állattenyésztésben alkalmazott adalékanyagok” kategóriába sorolandó 6-fitáz (EC 3.1.3.26) készítmény lazacfélék takarmányadalékaként való engedélyezésére irányul.
            
         
               (4)
            
            
               Lazacfélék takarmányadalékaként történő felhasználását ideiglenesen már engedélyezte az 521/2005/EK bizottsági rendelet (2).
            
         
               (5)
            
            
               Az Aspergillus oryzae (DSM 14223) által termelt 6-fitáz (EC 3.1.3.26) lazacféléknél történő felhasználásának engedélyezése iránti kérelem alátámasztására új adatokat nyújtottak be. Az Európai Élelmiszerbiztonsági Hatóság (a továbbiakban: a Hatóság) 2010. november 10-i véleményében (3) megállapította, hogy a javasolt felhasználási körülmények között az Aspergillus oryzae (DSM 14223) által termelt 6-fitáz (EC 3.1.3.26) nincs káros hatással sem az állati vagy emberi egészségre, sem a környezetre, és hogy a használata fokozhatja a foszforhasznosítást. A Hatóság szerint nincs szükség a forgalomba hozatal utáni ellenőrzésre vonatkozó egyedi előírásokra. A Hatóság megvizsgálta azt a jelentést is, amelyet az 1831/2003/EK rendelettel a takarmányadalékok vizsgálatára létrehozott európai uniós referencialaboratórium adott be a takarmányban lévő adalék vizsgálatához alkalmazott analitikai módszerről.
            
         
               (6)
            
            
               Az Aspergillus oryzae (DSM 14223) által termelt 6-fitáz (EC 3.1.3.26) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az egyértelműség érdekében az 521/2005/EK rendeletben az Aspergillus oryzae (DSM 14223) által termelt 6-fitázra (EC 3.1.3.26) vonatkozó bejegyzést törölni kell.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmányadalékként történő felhasználása a mellékletben meghatározott feltételek mellett engedélyezett.
   2. cikk
   Az 521/2005/EK rendelet 2. cikke és a II. melléklete hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 4-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 84., 2005.4.2., 3. o.
   
      (3)  The EFSA Journal 2010; 8(12):1915.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok
                  
               
            
                  4a1641(i)
               
               
                  DSM Nutritional Products Ltd, képviselője: DSM Nutritional products Sp. Z.o.o.
               
               
                  6-fitáz
                  (EC 3.1.3.26)
               
               
                  
                               
                           
                           
                              
                                 Az adalék összetétele:
                              
                              Az Aspergillus oryzae (DSM 14223) által termelt 6-fitáz készítmény, amelynek legkisebb aktivitása:
                              Folyékony formában: 20 000 FYT (1)/g
                           
                        
                               
                           
                           
                              
                                 A hatóanyag jellemzése:
                              
                              Az Aspergillus oryzae (DSM 14223) által termelt 6-fitáz
                           
                        
                               
                           
                           
                              
                                 Analitikai módszer
                                  (2)
                              
                              Kolorimetriás módszer, amely az Aspergillus oryzae (DSM 14223) által termelt 6-fitáz által 5,5 pH mellett, 37 °C-on fitáttartalmú táptalajból (nátrium-fitát) felszabadított szervetlen foszfátnak vanado-molibdáttal adott reakcióján alapul (mennyiségi meghatározás kalibrációs görbével a szervetlen foszfátból).
                           
                        
               
                  Lazacfélék
               
               
                  —
               
               
                  750 FYT
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Több mint 0,23 %, fitinkötésben lévő foszfort tartalmazó takarmányban való alkalmazásra.
                           
                        
                              3.
                           
                           
                              Munkabiztonsági előírás: használatkor védőmaszk, védőszemüveg és kesztyű viselése kötelező.
                           
                        
               
                  2021. március 25.
               
            
         (1)  1 FYT az az enzimmennyiség, amely 5,0 mM fitátkoncentráció, 5,5 pH-érték és 37 °C hőmérséklet mellett 30 perc inkubáció alatt percenként 1 μmol szervetlen foszfátot szabadít fel nátrium-fitátból.
      
         (2)  Az analitikai módszerek részletes leírása a takarmányadalékokat vizsgáló európai uniós referencialaboratórium honlapján található: www.irmm.jrc.be/crl-feed-additives